Το βραβείο σεναρίου απονεμήθηκε στον Γιώργο Λάνθιμο και τον Ευθύμη Φιλίππου για το «The Killing of a Sacred Deer», στο επετειακό 70ό Φεστιβάλ Καννών, το οποίο μοιράστηκαν με την Λιν Ράμσεϊ για το «You Were Never Really Here».

ADVERTISING

"Ευχαριστώ την κριτική επιτροπή για αυτό το ωραίο δώρο" είπε ο Έλληνας σκηνοθέτης παραλαμβάνοντας το βραβείο του ενώ η Ράμσεϊ δήλωσε πολύ συγκινημένη για τη βράβευσή της.

Πρόκειται για την τρίτη ταινία του Έλληνα δημιουργού που προβάλλεται στο γαλλικό φεστιβάλ. Το «The Killing of a Sacred Deer», αφορά στην σχέση ενός πετυχημένου καρδιοχειρουργού με ένα νεαρό αγόρι το οποίο έχει πάρει υπό την προστασία του, και του οποίου η συμπεριφορά καταλήγει να απειλεί ολόκληρη την οικογένειά του.

From left, Yorgos Lanthimos, Sunny Siljic, Colin Farrell and Nicole Kidman pose for photographers upon arrival at the screening of the film The Killing Of A Sacred Deer at the 70th international film festival, Cannes, southern France, Monday, May 22, 2017. (Photo by Arthur Mola/Invision/AP) ARTHUR MOLA/INVISION/AP

(Photo by Arthur Mola/Invision/AP)

Η ταινία ετοιμάζεται για τη διεθνή πορεία της στα υπόλοιπα φεστιβάλ του κόσμου και στους κινηματογράφους, ενώ έχει ήδη λάβει διανομή για την Αμερική τον Νοέμβριο.

Στο "The Square" ο Χρυσός Φοίνικας

Η σουηδική ταινία The Square του Ρούμπεν Όστλουντ, μια σάτιρα με κεντρικό πρόσωπο τον επιμελητή μιας έκθεσης σε ένα μουσείο σύγχρονης τέχνης, απέσπασε τον Χρυσό Φοίνικα στο 70ό Φεστιβάλ των Καννών, όπως ανακοίνωσε ο πρόεδρος της κριτικής επιτροπής Πέδρο Αλμοδόβαρ.

"Είναι μια καταπληκτική ταινία και μια καταπληκτική ομάδα. Ελπίζω ότι θα μπορέσουμε να ξανασυνεργαστούμε" είπε ο σκηνοθέτης παραλαμβάνοντας το βραβείο του.

Director Ruben Ostlund, centre, with his Palme d'Or award for his film The Square, presented by actress Juliette Binoche, left, and jury president Pedro Almodovar during the awards ceremony at the 70th international film festival, Cannes, southern France, Sunday, May 28, 2017. (AP Photo/Alastair Grant) AP

(AP Photo/Alastair Grant)

Εξάλλου, με το Μεγάλο Βραβείο της επιτροπής τιμήθηκε η γαλλική ταινία "120 battements par minute" του Ρομπέν Καμπιγιό.

Ένα ειδικό βραβείο για τα 70 χρόνια του Φεστιβάλ απονεμήθηκε επίσης στην ηθοποιό Νικόλ Κίντμαν, που φέτος είχε την τιμητική της αφού πρωταγωνιστούσε σε τρεις ταινίες που προβλήθηκαν στο πλαίσιο του Φεστιβάλ ενώ συμμετέχει και στην τηλεοπτική σειρά μυστηρίου της Τζέιν Κάμπιον Top of the lake.

"Σας αγαπώ, ευχαριστώ πολύ, ελπίζω να τα ξαναπούμε πολύ-πολύ σύντομα" ήταν το μήνυμα που έστειλε μέσω βίντεο η Κίντμαν, η οποία έχει ήδη αναχωρήσει από τις Κάννες.

Τα υπόλοιπα βραβεία

Η Σοφία Κόπολα απέσπασε στις Κάννες το βραβείο σκηνοθεσίας για την ταινία The Beguiled, ένα ριμέικ της ταινίας "Ο προδότης" του 1971. Ευχαρίστησε τον πατέρα της, τον Φράνσις Φορντ Κόπολα, που "μοιράστηκε μαζί της την αγάπη του για τον κινηματογράφο".

Ο Ρώσος σκηνοθέτης Αντρέι Ζβιαγκίντσεφ απέσπασε το βραβείο της κριτικής επιτροπής για την ταινία Loveless. Είναι η τρίτη φορά που ο Ρώσος δημιουργός βραβεύεται στο Φεστιβάλ των Καννών.

Το βραβείο καλύτερης γυναικείας ερμηνείας πήγε στην Νταϊάν Κρούγκερ, την πρωταγωνίστρια της γερμανόφωνης ταινίας In the fade ενώ το αντίστοιχο βραβείο ανδρικής ερμηνείας απονεμήθηκε στον Χοακίν Φίνιξ για την ταινία You were never really here.

Actress Diane Kruger with her Best Actress award for her role in the film In The Fade poses for photographers during the awards ceremony at the 70th international film festival, Cannes, southern France, Sunday, May 28, 2017. (AP Photo/Alastair Grant) AP

(AP Photo/Alastair Grant)

Η Γαλλίδα σκηνοθέτιδα Λεονόρ Σεράιγ τιμήθηκε με την Χρυσή Κάμερα, το βραβείο πρωτοεμφανιζόμενου σκηνοθέτη, για την κωμωδία Jeune Femme με πρωταγωνιστές τη Λετίσια Ντος και τον Γκρεγκουάρ Μονσενιόν.

Την τελετή λήξης και απονομής των βραβείων του 70ου Φεστιβάλ άνοιξε γύρω στις 20.20 η Ιταλίδα ηθοποιός Μόνικα Μπελούτσι, φορώντας μια αστραφτερή μαύρη τουαλέτα.

Η κριτική επιτροπή, με πρόεδρο τον Ισπανό σκηνοθέτη Πέδρο Αλμοδόβαρ, είχε παραδώσει τον φάκελο με την απόφασή της λίγο μετά το μεσημέρι, αφού αποσύρθηκε για αρκετές ώρες σε μια έπαυλη, αποκομένη από τον έξω κόσμο. "Ήταν μια δύσκολη ημέρα, οι ταινίες ήταν εξαιρετικές", παραδέχτηκε η ηθοποιός και μέλος της επιτροπής Τζέσικα Τσαστέιν, μιλώντας πριν από την έναρξη της τελετής στο Canal+.

(Κεντρική φωτό: AP Photo/Thibault Camus)